ඒ, බැදුම්කර වංචාවේ පළමු විත්තිකරු වන හිටපු මහ බැංකු අධිපති අර්ජුන මහේන්ද්‍රන්ට වරෙන්තු නිකුත් කිරීම සහ දැනට අධිකරණය මඟහැර සිංගප්පූරුවේ වෙසෙන මෙම නඩුවේ 10 වන විත්තිකරු වන පර්පචුවෙල් ටෙ‍්‍රෂරීස් සමාගමේ හිටපු අධ්‍යක්ෂවරයෙකු වන අජහාන් ගාර්දිය පුංචිහේවාට සිතාසි නිකුත් කරන ලෙසටයි.ඒ අනුව නඩුව අද කැදවූ අවස්ථාවේදී අධිකරණ අමාත්‍යාංශයේ ලේකම්වරයා හරහා නඩුවේ 10 වන විත්තිකරුට සිතාසි නිකුත් කිරීමට විනිසුරු මඩුල්ල නීතිපතිවරයාට අවසර ලබා දුන්නා.ඉකුත් 19 වනදා නඩුව කැදවූ අවස්ථාවේදී නීතිපතිවරයා වෙනුවෙන් පෙනී සිටි අතිරේක සොලිසිටර් ජෙනරාල් ප්‍රියන්ත නාවාන අධිකරණය හමුවේ ඉල්ලීමක් කරමින් කියා සිටියේ නඩුවේ පළමු විත්තිකරු වන අර්ජුන මහේන්ද්‍රන්ට සිතාසි බාර දීමට නොහැකි තත්ත්වයක් උද්ගතව ඇති බැවින් ඔහු අධිකරණයට ඉදිරිපත් කිරීම සඳහා වරෙන්තුවක් නිකුත් කරන ලෙසටයි.